CELEX: 32021D0929(01)
Language: sk
Date: 2021-09-28 00:00:00
Title: Rozhodnutie Rady z 28. septembra 2021, ktorým sa vymenúva predseda odvolacieho senátu a predlžuje funkčné obdobie predsedu odvolacieho senátu Úradu Európskej únie pre duševné vlastníctvo 2021/C 393 I/01

29.9.2021   
               
               
                  SK
               
               
                  Úradný vestník Európskej únie
               
               
                  CI 393/1
               
            
         ROZHODNUTIE RADY
         z 28. septembra 2021,
         ktorým sa vymenúva predseda odvolacieho senátu a predlžuje funkčné obdobie predsedu odvolacieho senátu Úradu Európskej únie pre duševné vlastníctvo
         (2021/C 393 I/01)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/1001 zo 14. júna 2017 o ochrannej známke Európskej únie (1), a najmä na jeho článok 166 ods. 1 a 3,
         keďže:
         
                     (1)
                  
                  
                     Správna rada Úradu Európskej únie pre duševné vlastníctvo (EUIPO) predložila 4. júna 2021 Rade zoznam kandidátov na pozíciu predsedu odvolacieho senátu EUIPO.
                  
               
                     (2)
                  
                  
                     Správna rada EUIPO 1. júna 2021 rozhodla, že Rade navrhne predĺženie funkčného obdobia pána Svena STÜRMANNA ako predsedu odvolacieho senátu EUIPO o ďalšie obdobie piatich rokov od 1. augusta 2022,
                  
               PRIJALA TOTO ROZHODNUTIE:
         
            Článok 1
            
               1.   Pani Nina Maria KORJUSOVÁ, narodená 30. júna 1971 v Joensuu (Fínsko) sa týmto vymenúva za predsedníčku odvolacieho senátu Úradu Európskej únie pre duševné vlastníctvo (EUIPO) na obdobie piatich rokov.
            
            
               2.   Dátum začatia päťročného obdobia uvedeného v odseku 1 určí správna rada EUIPO.
            
         
         
            Článok 2
            Funkčné obdobie pána Svena STÜRMANNA ako predsedu odvolacieho senátu EUIPO sa týmto predlžuje o obdobie piatich rokov od 1. augusta 2022 do 31. júla 2027.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 28. septembra 2021
            
               
                  Za Radu
               
               
                  predsedníčka
               
               S. KUSTEC
            
         
         
            (1)  Ú. v. EÚ L 154, 16.6.2017, s. 1.